text: Í dag er mótstøðuliðið aftur NSÍ, sum er á øðrum plássi. Hesaferð er dysturin í Gundadali, og Jan Poulsen vónar og væntar, at B36 verður neyvari framman fyri málinum.
text: #000003
text: Kvinnuliðið hevur verið í stórari menning seinastu árini. Farið var undir eina longri tilgongd fyri tveimum árum síðan, har málið var byggja eitt lið upp, sum skal vera fastur partur av toppinum í føroyskum kvinnufótbólti. Higartil hevur tað eydnast væl. Úrslitini hava sveiggjað nakað, men venjingarmentanin er styrkt, úrslitini verða støðugt frægari, og spælarar eru komnar afturat, so tað er kapping um plássini.
text: #000005
text: Jan Poulsen fekk brádliga høvuðsábyrgdina herfyri, tá Tummas Erling Djurhuus valdi at taka við øðrum venjarastarvi. Tummas Erling hevur vant kvinnuliðið seinastu tvey árini, men brádliga stóð honum í boði at venja besta mansliðið í barndómsfelagnum TB.
text: #000006